recursal/SuperWikiNEXT-32B huggingface dataset:
Asal **hantu kum-kum** dikatakan bermula dengan seorang wanita yang mengamalkan ilmu mencantikkan muka. Tetapi salah satu pantangnya merupakan dia tidak boleh melihat cermin selama 10 hari / sesetengah cerita menyatakan sebulan. 

Semenjak hari itu semua orang memuji-muji kejelitaan wanita itu dan menyebabkan dia tidak sabar dan melihat wajahnya di cermin pada hari terakhir. Akibatnya mukanya menjadi buruk, dan setelah dia menemui kembali gurunya, dia diberitahu bahawa mukanya hanya akan kembali cantik setelah dia menyapu mukanya dengan darah alat sulit perawan. 

Disebabkan itu wanita itu merayau-rayau mengetuk pintu rumah bagi mencari mangsa sambil berkata "**Kum-Kum**" sambil mengenakan jilbab.

Matlamat
--------

Matlamat hantu kum-kum:

1. Dikatakan memulihkan wajahnya akibat terlanggar pantang larang.

Penelitian secara ilmiah
------------------------

**Hantu kum-kum** merupakan cerita hantu moden yang mula berkeliaran sekitar 1980-an ketika kebangkitan kesedaran semula Islam dikalangan orang-orang Melayu. Ketika itu, para pemudi mula mengenakan hijab dan perkara ini tidak disenangi oleh kumpulan yang mengenakan skirt mini. Dengan itu hantu kum-kum dicipta sebagai sindiran kepada kumpulan yang memegang kepada ajaran Islam ketika itu.
Hantu kum-kum juga kembali popular ketika kumpulan al-Arqam (sudah diharamkan tetapi masih aktif sebagai kumpulan Rufaqa') mula aktif di Malaysia yang menyaksikan pemakaian purdah yang di kalangan wanita pengikut kumpulan itu. Purdah adalah sejenis pakaian yang menutup hampir keseluruhan diri wanita kecuali mata.

Nota kaki
---------

1. ↑  "Filem seram yang efisyen". Diarkibkan daripada yang asal pada 2017-12-30. Dicapai pada 2017-12-30.
2. ↑  Encyclopedia of Demons in World Religions and Cultures  
By Theresa Bane
3. ↑  Kopi O Tanpa Gula  
By Abdul Jalil Ali
4. ↑  Bagaimana Akhirnya Saya Bertudung (Edisi Kemas Kini)  
By Endok Sempo Mohd. Tahir
5. ↑  Rufaqa': The al-Arqam legacy

Lihat juga
----------

* Hantu dalam masyarakat Melayu

  


| * l
* b
* s
Hantu dalam masyarakat Melayu |
| --- |
| 
Pontianak ·
Polong ·
Toyol ·
Pelesit ·
Hantu Air/ Hantu Laut ·
Hantu Raya ·
Hantu Bungkus/ Pocong/ Hantu Punjut ·
Langsuir ·
Bota ·
Bajang  ·
Hantu Jepun ·
Hantu Bukit ·
Hantu Kubur ·
Pari-pari ·
Jerangkung ·
Hantu Galah ·
Jin Tanah ·
Hantu Keramat ·
Hantu Kum-Kum ·
Orang bunian ·
Orang minyak ·
Puaka ·
Penanggalan/ Hantu Tenggelong ·
Hantu Bidai ·
Hantu Tetek/ Hantu Kopek ·
Harimau Jadian ·
Jembalang Tanah ·
 |
**Mengkuang** atau **bengkuang**, dengan nama saintifik *Benstonea atrocarpa* (sin. *Pandanus atrocarpus*), ialah spesies tumbuhan berbunga genus *Benstonea* dalam keluarga Pandaceae. Ia tempatan di Semenanjung, Sumatera dan Thailand.

Ia pokok yang banyak tumbuh di persekitaran tropika lembap, contohnya di kawasan paya. Ia turut dipanggil **mengkuang minyak**, **pandan mengkuang** dan **pandan duri**.

Penerangan
----------

Daun mengkuang dengan birai berduri
Tumbuhan ini mampu tumbuh sampai 20 m (66 ka) tinggi, dengan daun mencapai 600 cm (240 in) panjang dan 15 cm (5.9 in) lebar. Ia berduri tajam di birai dan bawah daun, dengan bahagian bawah ini berwarna putih cair. Cabang tumbuhan ini pula tidak ada tunas dorman, jadi ia tidak tumbuh kembali apabila batang tuanya dipotong. Sama dengan kebanyakan spesies lain, ia turut mempunyai buah, benih dan pangkal daun yang masih boleh dimakan.

Buahnya terbentuk daripada perbungaan. Buah tetorak ini adalah sinkarpa yang terdiri daripada sebilangan pepauh berasingan. Pepauh ini bebaji keras bak kayu, yang mengandungi benih tirus kecil. Setiap bebaji ada pangkal berdaging yang penuh dengan isi jingga yang manis baunya. Benihnya pula mempunyai rasa bak kacang yang enak apabila dimakan mentah mahupun setelah dimasak sedangkan pangkal dalam daun muda pun boleh dimakan mentah.

Kegunaan
--------

Daunnya sering dipungut dari kawasan liar dan dipakai secara besar-besaran untuk membuat anyaman semacam tikar, topi, kajang, dan sebagainya. Ia boleh pula dijadikan layar pada perahu yang kecil.

Buah, benih dan pangkal daun mudanya boleh dimakan namun kurang sesuai. Isinya harus dimasak terlebih dahulu sebelum dimakan untuk menghilangkan bahan berbahaya.

Lihat juga
----------

* Mengkuang laut
* Pandan
* Nipah

Rujukan
-------

1. 1 2 3  "*Benstonea atrocarpa*". *World Checklist of Selected Plant Families*. Taman Botani Diraja, Kew. Dicapai pada 2023-07-24.
2. 1 2  "mengkuang". *Kamus Dewan* (ed. ke-4). Dewan Bahasa dan Pustaka Malaysia. 2017.
3. ↑  Zainol, Izyan Syamimi (2019). *Utilization of screw-pine leaf bio-composite for home accessories. Masters thesis* (Tesis). Universiti Putra Malaysia.
4. 1 2 3  Iwan Pranoto, S.Pd. M.Pd. (2021). *Seni dan Budaya Dayak Kanayatn (Kajian Seni Rupa dan Persepsi Budaya)*. CV. Mitra Cendekia Media. m/s. 66-68. ISBN 6236957681.CS1 maint: multiple names: authors list (link)
5. 1 2 3 4  Tropical Plants Database, Ken Fern. tropical.theferns.info. 2023-08-15. <tropical.theferns.info/viewtropical.php?id=Benstonea+atrocarpa>

Pautan luar
-----------

* Profil spesies di Sistem Maklumat Biokepelbagaian Malaysia
Lukisan daripada *Baburnama*, autobiografi Babur, pengasas Empayar Mughal.
**Autobiografi** (daripada Bahasa Yunani: αὐτός-*autos* diri + βίος-*bios* kehidupan + γράφειν-*graphein* menulis) ialah sebuah penulisan tentang kehidupan seseorang yang ditulis pengisah akuan sendiri malah digayakan serupa demikian dari sudut pandang pertama.

Asal-usul istilah
-----------------

Perkataan *autobiography* (autobiografi) pertama kalinya digunakan dalam bahasa Inggeris (sebagai cemuhan) oleh sarjan bernama William Taylor pada tahun 1797 dalam sebuah terbitan berkala, *Monthly Review* di London. Taylor menyarankan perkataan itu sebagai sebuah kata gembleng tetapi mencemuhnya sabagai "memandai"; akan tetapi penggunaannya dalam maksudnya sekarang dicatatkan oleh Robert Southey pada tahun 1809. Walau bagaimanapun, bentuk autobiografi bermula pada zaman kuno. Penulis-penulis biografi lazimnya bergantung pada pelbagai jenis dokumen dan pandangan; sesebuah biografi pula tidak begitu dan dapat dilandaskan atas ingatan penulisnya semat-mata. Berkait rapat dengan autobiografi (dan kadangkala sukar dibezakan daripadanya) ialah bentuk penulisan memoir.

### Autobiografi awal

Karya autobiografi pertama ditulis pada lewat abad ke-11 oleh Abdallah bin Buluggin, raja Ziryun terakhir Taifa Granada.

Pada abad ke-15, seorang bangsawan Sepanyol, Leonor López de Córdoba, menulis *Memorias*, mungkin satu-satunya autobiografi pertama dalam bahasa Castille.

Zāhir ud-Dīn Mohammad Bābur, pengasas wangsa Mughal di Asia Selatan menyimpan sebuah buku catatan bernama *Baburnama* (Chagatai/Parsi: بابر نامہcode: fa is deprecated ; harfiah: *"Kitab Babur"* atau *"Surat-surat Babur"*) yang ditulis antara tahun 1493 dan 1529.

Satu daripada autobiografi agung Zaman Pertengahan dikaryakan Benvenuto Cellini, seornga tukang emas dan pengarca. Autobiografi ini ditulis antara tahun 1556 dan 1558, dan diberikan judul ringkas, *Vita* (Bahasa Itali: *Kehidupan*) oleh penulisnya. Cellini berkata pada permulaan karya: "Tidak kira apa jenis orangnya, setiap orang memiliki apa yang sebenarnya ataupun dilihat sebagai pencapaian besar; sekiranya dia mementingkan kebenaran dan kebaikan, dia seharusnya menulis cerita kehidupannya sendiri; akan tetapi tidak sesiapapun harus membuat tugas terpuji ini sehinggalah dia mencapai usia empat puluh tahun" Kriteria autobiografi ini kekal sehingga kebelakangan ini dan dipatuhi penulis autobiografi serius selama 300 tahun berikutnya.

Lihat juga
----------

* Biografi

Rujukan
-------

1. ↑  "otobiografi". Ajip Rosidi (2018). *Kamus Istilah Sastera Indonesia*. Bandung: Dunia Pustaka Jaya. ISBN 9794195243. m/s. 153-4.
2. ↑  Oxford English Dictionary, *Autobiography*
3. ↑  Benvenuto Cellini, tr. George Bull, *The Autobiography*, London 1966 p. 15.
Latar Belakang
--------------

**Sekolah Menengah Kebangsaan Sultan Salahuddin Abdul Aziz Shah** atau nama ringkasnya *SMK Sultan Salahuddin Abdul Aziz*, merupakan sebuah Sekolah Menengah Kebangsaan yang terletak di Jalan Bunga Mawar 2/5, Seksyen 2, 40200 Shah Alam, Selangor Darul Ehsan.

Pada tahun 2021, Sekolah Menengah Kebangsaan Sultan Salahuddin Abdul Aziz Shah memiliki 483 pelajar lelaki dan 486 pelajar perempuan, menjadikan jumlah keseluruhan murid seramai 969 orang. Ia mempunyai seramai 67 orang guru.2021

Sejarah
-------

Sekolah Menengah Kebangsaan Sultan Salahuddin Abdul Aziz Shah merupakan sekolah menegah yang pertama dan tertua di Shah Alam. Mula dibina pada tahun 1978 di atas sebidang tanah seluas 9.6 ekar dan diasaskan oleh guru besar yang pertama iaitu Encik Kasim Bin Sohoot. Menggunakan nama Sekolah Menengah Shah Alam sewaktu menumpang di Sekolah Rendah Seksyen 16, Shah Alam selama dua bulan. 

Sekolah ini mula beroperasi di Seksyen 2, Shah Alam (lokasi sekarang) pada 1 Mac 1979 apabila bangunan sekolah siap dibina. Lencana dan bendera sekolah telah direka pada tahun 1983. Lagu sekolah pula dicipta oleh bekas pengetua sekolah yang ketiga iaitu Encik Salihuddin Bin Mohd Said. Seterusnya, pada 15 Ogos 1987 nama sekolah telah ditukar kepada Sekolah Menegah Sultan Salahuddin Abdul Aziz Shah atas cadangan ahli jawatankuasa PIBG sekolah bersempena perkenan ke Bawah Duli Yang Maha Mulia Sultan Selangor Darul Ehsan iaitu Almarhum Sultan Salahuddin Abdul Aziz Shah. Sekolah ini telah dirasmikan oleh ke Bawah Duli Yang Maha Mulia Sultan Selangor, sempena acara sambutan Hari Keputeraan baginda dan sebagai tanda genap 10 tahun usia sekolah ini pada tahun 1989.

Senarai Pengetua (1979 - Kini)
------------------------------

1. En Mohd Kassim Bin Sohoot (Jan 1979 – Jul 1982)
2. En Mohd Jais Bin Sarfan  (Ogos 1982 – Sept 1983)
3. En Salihuddin Bin Mohd Said (Okt 1983 – Feb 1986)
4. Pn Hajjah Hamidah Binti Abd. Kadir (Mei 1986 – 1995)
5. Pn Hajjah Normah Binti Mohamed (1995 – Ogos 2004)
6. Pn Hajjah Nafsiah Binti Jaafar (Okt 2004 – Nov 2007)
7. Datin Hajjah Rohani Binti Mustaffa (Mei 2009 – 2014)
8. Tuan Haji Azizan Bin Yusoff (2014 - 2019)
9. Pn Johana Binti Mat Said (Mei 2019 - Mei 2022)
10. Dr. Ts. Haji Shanusi Bin Haji Ahmad ( Jun 2022 - Dis 2022)
11. Pn Rohaidah Binti Zainal (Mac 2023 - sekarang)

Alamat
------

Sekolah Menengah Kebangsaan Sultan Salahuddin Abdul Aziz Shah
Jalan Bunga Mawar 2/5, Seksyen 2, 40000 Shah Alam, Selangor Darul Ehsan
Telefon Pejabat = 03-55198404
Faksimili Pejabat = 03-55196213
Emel Sekolah = bea8603@moe.edu.my
Laman Facebook = facebook.com/smkssaas8603

Pautan luar
-----------

*
**Fusajirō Yamauchi** (山内 房治郎, *Yamauchi Fusajirō*, 22 November 1859 – 1 January 1940), lahir sebagai **Fusajirō Fukui** (福井 房治郎), ialah usahawan Jepun yang menubuhkan syarikat yang dikenali sebagai Nintendo. Yamgauchi menetap di Kyoto, Jepun dan telah mempunyai seorang isteri dan seorang anak perempuan iaitu Tei Yamauchi yang kemudiannya mengahwini Sekiryo Kaneda.

Sebelum Nintendo
----------------

Fusajiro Fukui lahir pada tahun 1859 di Kyoto, Jepun, sebagai anak sulung Sosuke Fukui. Bekerja di Syarikat Haiko Cement, Fukui menerima nama keluarga Yamauchi setelah diambil sebagai anak angkat oleh Naoshichi Yamauchi pada tahun 1872.

Nintendo Koppai
---------------

Pada 23 September 1889, Fusajiro Yamauchi membuka kedai kad *"Hanafuda"* (kad bunga) pertama yang dipanggil "*Nintendo Koppai* ", ketika masa pemerintah Jepun melarang permainan kad bagi masyarakat, kerana permainan itu dikaitkan dengan perjudian, kecuali kad permainan Yamauchi. Dengan kejayaan besar yang dicapainya dalam menjual kad-kad ini, dia dengan cepat mulai mengembangkan dan membuka sebuah lagi kedai kad di Osaka. Dia kemudian membuat lebih banyak permainan kad.

Persaraan dan kematian
----------------------

Fusajiro berlepas dari syarikat itu pada tahun 1929, meninggalkan menantunya Sekiryo Kaneda (yang namanya telah berubah menjadi Sekiryo Yamauchi) untuk mengendalikan syarikat itu. Fusajiro tetap tidak melibatkan diri dalam perniagaan ini sepanjang hayatnya sehingga dia meninggal dunia akibat strok pada tahun 1940. Cucu Fusajiro, Hiroshi Yamauchi, mengambil alih Nintendo pada bulan September 1949 dan menguruskan syarikat itu selama 53 tahun, mengubahkannya menjadi sebuah syarikat permainan video yang bernilai berbilion dolar dan merupakan sebuah konglomerat global.

Rujukan
-------

1. ↑  "History" (dalam bahasa Japanese). Haiko. Dicapai pada May 2, 2021.CS1 maint: unrecognized language (link)
2. ↑  "灰孝本店と任天堂の基礎を築いた山内房治郎（山内一正さん）" (dalam bahasa Japanese). City of Kyoto. December 13, 2017. Diarkibkan daripada yang asal pada January 7, 2019. Dicapai pada May 2, 2021.CS1 maint: unrecognized language (link)
3. ↑  "Hanafuda". *Encyclopædia Britannica*. Dicapai pada 22 February 2019.
4. ↑  "N-Sider.com: Nintendo History Lesson". 31 January 2009. Diarkibkan daripada yang asal pada 31 January 2009. Dicapai pada 22 September 2018.
5. ↑  "Fusajiro Yamauchi - NNDB". *NNDB*. 2014. Dicapai pada 6 March 2016.
6. ↑  "Fusajiro Yamauchi - Founder of Nintendo". Classic Gout.com. 10 April 2012. Dicapai pada 5 August 2012.

Pautan luaran
-------------

* Mainkan
**Velvet Lawrence Aduk** atau lebih dikenali sebagai **Velvet** (lahir 14 Februari 1987) merupakan salah seorang pelajar *Akademi Fantasia musim keempat*. Beliau berasal dari Penampang, Sabah. 

Beliau meminati penyanyi Nora, Jaclyn Victor, dan Mariah Carey. Pelakon kegemarannya pula ialah Devon Sawa, Brad Pitt, Saiful Apek, Hans Isaac, Drew Barrymore, Julia Robert, Maya Karin, dan Erra Fazira. Bekerja sebagai tukang masak pada waktu siang dan menyanyi pada waktu malam, gadis gipsi ini menyukai gaya nyanyian Nora.

Maklumat Lain
-------------

**Makanan Kegemaran** : Hinava   

**Minuman Kegemaran** : Milo ais   

**Filem Kegemaran** : White Chicks  

**Lagu Kegemaran** : Tell Me Where It Hurts   

**Hobi** : Menyanyi   

**Zodiak** : Aquarius   

**Tinggi** : 169 cm   

**Berat** : 67 kg   

**Bangsa** : Dusun

*Akademi Fantasia 4*
--------------------

Velvet diterima masuk untuk *Akademi Fantasia* musim keempat dan beliau adalah salah seorang daripada dua belas calon pelajar yang terpilih (daripada sepuluh orang yang diterima juri) untuk memasuki *Akademi Fantasia* setelah bersaing dalam konsert prelude bagi kelayakan tersebut. 

Beliau juga adalah salah seorang pelajar yang berjaya menuju ke peringkat akhir untuk musim kali ini bersama Faizal, Farhan, dan Haziq serta Lotter yang diserap masuk pada minggu ke-9. Pada 5 Ogos 2006, beliau memenangi tempat kelima dalam *Konsert Akhir Akademi Fantasia*.

Velvet juga dikaitkan dengan seorang peserta yang terkeluar pada Konsert ke-3 iaitu Rich kerana dilihat kelihatan mesra. Pada rancangan *AF Ekslusif* bersama Velvet yang memaparkan kisahnya di *AF* tanpa dipotong yang juga menunjukkan kedua-dua pelajar ini sangat intim.

  

### Lagu-lagu di *Akademi Fantasia*

Berikut adalah lagu-lagu yang dinyanyikan beliau ketika konsert prelud dan konsert mingguan *AF* yang seterusnya:

| Konsert | Lagu | Ked. |
| --- | --- | --- |
| Prelude | "Naluri (Hadirlah Kekasih)" nyanyian asal Nora Ariffin | Top 12 |
| Minggu 1 | "Darah Muda" nyanyian asal Saloma | Ke-11 |
| Minggu 2 | "Langit Ke-7" nyanyian asal Sharifah Zarina | Ke-7 |
| Minggu 3 | "Teman Tapi Mesra" nyanyian asal Ratu | Ke-5 |
| Minggu 4 | "Dikir Puteri" nyanyian asal Noraniza Idris | Ke-4 |
| Minggu 5 | "Sangkar Cinta" nyanyian asal Ziana Zain | Ke-6 |
| Minggu 6 | *"Run Baby Run"* nyanyian asal Sheryl Crow | Ke-5 |
| Minggu 7 | "Caramu" nyanyian asal Nikki Palikat & Zahid | Ke-3 |
| Minggu 8 | "Penantian" nyanyian asal Harmoni | Ke-3 |
| Minggu 10 (Akhir) | "Rembulan" nyanyian asal Krisdayanti | Tempat Kelima |
| "Kini Detiknya" nyanyian asal Velvet (lagu baru) 
* **Lagu:** Sharon Paul
* **Lirik:** Fedtri Yahya
 |
|

Diskografi
----------

### Album EP

* *Velvet Aduk* (2018)

### Album kompilasi AF

* *Best Of Velvet* (2006)

### Single Lain

* Pertemuan Ini
* Tolong
* Jauh
* Bayanganmu
* Sumandak Sabah (duet bersama Marsha Milan)
* Tidurlah Sayang
* Oi Gaman (duet bersama Marsha Milan)
* Aramaitiii (duet bersama Marsha Milan)

Lihat Juga
----------

* Akademi Fantasia
* Astro Ria

Pautan Luar
-----------

* VELVET AF4 KINI MUNCUL DENGAN SINGLE TERBARU, TANPA TERLUKA.
* Profil di Murai
* Friendster Velvet
**Jack Roosevelt Robinson** (31 Januari 1919 – 24 Oktober 1972) merupakan pemain besbol Amerika yang menjadi Amerika Afrika pertama beraksi di Major League Baseball (MLB) pada era moden. Robinson telah memecahkan garisan warna besbol apabila beliau mula beraksi sebagai first baseman untuk pasukan Brooklyn Dodgers pada 15 April 1947. Pembelian Dodgers terhadap Robinson telah menamatkan pengasingan kaum dalam besbol yang memperlihatkan pemain berkulit hitam terpaksa beraksi di liga besbol Negro sejak 1880-an. Robinson telah disenaraikan ke dalam Dewan Kemahsyuran Besbol Kebangsaan pada tahun 1962.

Semasa karier MLB beliau selama 10 tahun, Robinson telah memenangi Anugerah Rookie Terbaik pada tahun 1947, disenaraikan sebagai All-Star buat enam musim berturut-turut dari tahun 1949 sehingga 1954 dan dinobatkan sebagai Pemain Terbaik National League (NL) pada tahun 1949 sekali gus menjadi pemain berkulit hitam pertama meraih anugerah tersebut. Robinson juga tampil di enam kejuaraan Siri Dunia dan menyumbang kepada kejayaan Dodgers pada edisi 1955.

Pada tahun 1997, Major League Baseball tidak menggunakan No. 42 seragam beliau yang berkuatkuasa kepada semua pasukan MLB. Beliau menjadi atlet sukan pertama yang menerima penghargaan sedemikian. MLB juga memperkenalkan tradisi tahunan baru, "Hari Jackie Robinson" buat kali pertama pada 15 April 2004 yang memerlukan setiap pemain dalam setiap pasukan menyarung jersi No. 42.

Karakter Robinson sebagai tidak menggunakan kekerasan dan bakatnya yang mencabar tradisi pengasingan telah membuka mata terhadap banyak aspek dalam kehidupan Amerika. Beliau mempengaruhi budaya dan menyumbang secara signifikan kepada gerakan hak asasi. Robinson turut menjadi analisis televisyen pertama sebagai orang berkulit hitam di MLB dan menjadi naib presiden berkulit hitam pertama dalam syarikat utama Amerika, Chock full o'Nuts. Pada era 1960-an, beliau membantu menubuhkan Freedom National Bank, iaitu sebuah institusi kewangan milik Amerika-Afrika yang berpangkalan di Harlem, New York. Selepas beliau meninggal dunia pada 1972, Robinson telah dianugerahkan setelah kematian Pingat Emas Kongres dan Pingat Kebebasan Presiden sebagai pengiktirafan jasa dan pencapaian beliau di atas dan di luar padang.

Pautan luar
-----------

|  |  |
| --- | --- |
|  | Wikiquote mempunyai koleksi petikan mengenai: ***Jackie Robinson*** |

|  |  |
| --- | --- |
|  | Wikimedia Commons mempunyai media berkaitan ***Jackie Robinson*** |

Templat:Baseballstats, or Retrosheet, or Seamheads

* Tapak web rasmi
* Templat:Bbhof
* Jackie Robinson at the Society for American Baseball Research (SABR BioProject)
* Jackie Robinson di Pangkalan Data Filem Internet (IMDb)
* Jackie Robinson di Find a Grave

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Sepanyol
* Jerman
* Israel
* Amerika Syarikat
* Jepun
* Republik Czech
* Australia
* Belanda
* Poland

 |
| Lain-lain | 
* Aplikasi Berfaset Terminologi Subjek
* Arkib Negara (A.S.)
* Rangkaian Sosial dan Konteks Arkib
	+ 2
* Trove (Australia)
	+ 1

 |
Datuk **Ahmad Terrirudin bin Mohd Salleh** ialah seorang peguam dan penjawat awam di Malaysia. Beliau berkhidmat sebagai Peguam Negara sejak 6 September 2023. Beliau menggantikan penyandangnya yang tamat kontrak, Tan Sri Idrus Harun.

Latar belakang
--------------

Ahmad Terrirudin dilahirkan di Alor Setar, Kedah pada 12 April 1968. Beliau mendapat pendidikan di Universiti Malaya dan memperoleh Sarjana Muda Undang-Undang (LLB) pada 1992.

Beliau berkahwin dengan Datin Zarina Idris dan dikurniakan empat anak iaitu dua lelaki dan dua perempuan.

Kerjaya
-------

Ahmad Terrirudin memulakan perkhidmatannya sebagai pegawai undang-undang (kehakiman) di Mahkamah Tinggi Kuala Lumpur. Beliau pernah menjawat jawatan sebagai Penasihat Undang-Undang Negeri Kedah pada 2019. Sebelum itu, beliau adalah Timbalan Ketua Bahagian Guaman III, Bahagian Guaman, Jabatan Peguam Negara pada 2017.

Beliau juga pernah dilantik sebagai Pengerusi Mahkamah Perusahaan Kuala Lumpur dan Pulau Pinang pada 2008 dan 2007, dan pernah dilantik sebagai Hakim Mahkamah Sesyen Kuala Lumpur pada 2007. Beliau juga pernah menjadi pegawai khas kepada Ketua Hakim Negara, Tun Ahmad Fairuz Sheikh Abdul Halim pada 2003.

Sebelum dilantik sebagai Peguam Negara pada 6 September 2023, Ahmad Terrirudin dilantik sebagai Peguam Cara Negara pada Mac 2022. Pelantikan beliau sebagai Peguam Negara telah mengembalikan kedudukan lantikan jawatan itu dalam kalangan pegawai Jabatan Peguam Negara, selepas kali terakhir jawatan tersebut dilantik dalam kalangan pegawai kanan agensi itu adalah Abdul Gani Patail yang memegang jawatan tertinggi itu dari 2002 hingga 2015.

Anugerah
--------

* Malaysia
	+ Panglima Jasa Negara (P.J.N.) – **Datuk** (2021)
* Kedah
	+ Darjah Dato' Setia Diraja Kedah (D.S.D.K.) – **Dato'** (2022)
* Pulau Pinang
	+ Darjah Setia Pangkuan Negeri (D.S.P.N.) – **Dato'** (2021)

Rujukan
-------

1. ↑  "Pelantikan Ahmad Terrirudin sebagai Peguam Negara tepat - Azalina". *www.astroawani.com*. Dicapai pada 2023-09-04.
2. ↑  ROSLAN, MOHD RIDZAUDDIN (2023-09-01). "Ahmad Terrirudin dilantik Peguam Negara baharu". *Kosmo Digital*. Dicapai pada 2023-09-04.
3. 1 2 3  "Ahmad Terrirudin dilantik sebagai Peguam Negara". BERNAMA. Dicapai pada 9 September 2023.
4. ↑  "Ahmad Terrirudin mulakan tugas rasmi sebagai Peguam Negara". *www.astroawani.com*. Dicapai pada 2023-09-09.
**Dear Nathan** merupakan filem drama Indonesia arahan Indra Gunawan yang dikeluarkan pada 23 Mac 2017. Filem adaptasi dari novel dengan judul yang sama karya Erisca Febriani telah dibintangi oleh Amanda Rawles dan Jefri Nichol.

Novel
-----

Dear Nathan merupakan sebuah cerita yang berasal dari Wattpad yang telah dibaca lebih dari 28 juta kali. Kali pertama disiarkan di Wattpad, cerita bergenre remaja ini banyak menarik perhatian dan sering menjadi pilihan utama bagi genre remaja. Atas populariti ini, beberapa penerbit berniat untuk menerbitkannya dalam bentuk novel fiksyen. Akhirnya, Best Media berjaya menerbitkannya pada Mac 2016. Pertama kali diterbitkan di Indonesia, novel ini mendapat sambutan hangat dan telah dicetak berulang kali dalam masa sebulan dan menjadi buku terlaris di beberapa buah kedai buku di Indonesia. Novel ini akhirnya diterbitkan dalam bentuk filem oleh Rapi Films.

Sinopsis
--------

Salma (Amanda Rawles) merupakan pelajar pemindahan di SMA Garuda. Suatu pagi, dia tiba lewat di majlis bendera dan seorang pelajar bernama Nathan (Jefri Nichol), yang dikenali sebagai pelajar yang suka bergaduh, menyelamatkannya dari hukuman. Salma, yang bbersifat memilih dalam bersahabat cuba untuk menjauhkan diri dari Nathan, tetapi Nathan sebenarnya membuat kecoh di sekolah dengan memberitahu secara terang-terangan bahawa dia mengejar cinta Salma. Pelbagai cara dilakukan oleh Salma untuk mengelak tetapi semakin banyak dia mengelak, semakin dia berhadapan dengan peluang untuk memahami masa lalu Nathan dan perlahan-lahan jatuh cinta. Apabila Nathan mula ingin berubah demi Salma, bekas kekasih Nathan, Seli (Denira Wiraguna), datang untuk meraih cintanya kembali.

Pelakon
-------

* Jefri Nichol sebagai **Nathan**
* Amanda Rawles sebagai **Salma**
* Surya Saputra sebagai **Ayah Nathan**
* Rayn Wijaya sebagai **Aldo**
* Beby Tsabina sebagai **Afifah**
* Diandra Agatha sebagai **Rahma**
* Denira Wiraguna sebagai **Seli**

Anugerah dan pencalonan
-----------------------

| Tahun | Anugerah | Kategori | Calon | Keputusan |
| --- | --- | --- | --- | --- |
| 2017 | Festival Filem Bandung | Pemeran Utama Pria Terpuji Film Bioskop | *Jefri Nichol* | Tercalon |
| Piala Maya | Aktor Pendatang Baru Terpilih | Menang |

Rujukan
-------

1. ↑  "Wattpad - Stories You'll Love". *www.wattpad.com*. Dicapai pada 2017-11-16.
2. ↑  Sinopsis di filmindonesia.or,d, diakses pada 1 Maret 2017
**Sijil pengguna akhir**, atau ***End-user certificate*, EUC**, ialah sebuah dokumen yang digunakan dalam pemindahan antarabangsa, termasuklah penjualan dan bantuan dalam bentuk senjata, termasuk senjata dan peluru untuk mengesahkan bahawa pembeli adalah penerima akhir bahan dan tidak bercadang untuk memindahkan bahan tersebut ke yang lain. Dokumen EUC dikehendaki oleh pelbagai kerajaan untuk menyekat pergerakan bahan ketenteraan ke destinasi yang tidak diingini, seperti pergerakan ke bawah tangan sebuah kumpulan bukan negara yang berada di bawah sekatan antarabangsa atau domestik, kerajaan yang mempunyai rekod hak asasi manusia yang buruk atau negeri yang dianggap sebagai ancaman oleh pembekal asal lengan.

Isu
---

Terdapat beberapa masalah dengan pendokumentasian EUC sebagai cara untuk mencegah eksport senjata yang tidak diingini: EUC boleh dipalsukan atau dipalsukan. Mereka juga boleh didapati melalui pegawai yang korup dan oleh itu terdapat keperluan untuk meghasilkan dokumen EUC yang sukar untuk dipalsukan.  Masalah lain ialah dokumen EUC tidak menjamin bahawa penerima senjata akan benar-benar memenuhi janjinya untuk tidak memindahkan senjata yang diterima. EUC yang tidak disandarkan oleh pemantauan penggunaan akhir yang betul adalah lemah. 

Penyalahgunaan EUC telah berlaku di dalam sejarah perang. Pada tahun 1936 hingga 1938, senjata Jerman dibekalkan kepada kedua-dua pihak dalam Perang Saudara Sepanyol melalui Greece menggunakan sijil pengguna akhir Greek dan Mexico: lihat Pyrkal .

Rujukan
-------

1. ↑  Bromley, Mark; Griffiths, Hugh (March 2010). "End-User Certificates: Improving Standards to Prevent Diversion" (PDF). Stockholm International Peace Research Institute. Diarkibkan (PDF) daripada yang asal pada February 4, 2021. Dicapai pada February 4, 2021.
2. ↑  "Detecting and preventing firearms diversion through end-use monitoring: examples from the US (US Blue Lantern end-use monitoring program: firearms cases)". *Arms trafficking, arms trade, and weapons ID docs*. March 29, 2016. Diarkibkan daripada yang asal pada July 3, 2023.
Peta Chad
Lokasi Chad
**Chad** adalah salah satu daripada 47 negara dikelilingi daratan di dunia dan terletak di Afrika Tengah Utara, berukuran 1,284,000 kilometer persegi (495,755 bt2), hampir dua kali ganda saiz Perancis dan lebih sedikit daripada tiga kali saiz California. Kebanyakan penduduknya yang pelbagai dari segi etnik dan bahasa tinggal di selatan, dengan kepadatan antara 54 orang setiap kilometer persegi di lembangan Sungai Logone hingga 0.1 orang di utara B.E.T. (Bourkou-Ennedi-Tibesti) kawasan gurun, yang sendiri lebih besar daripada Perancis. Ibu kota N'Djaména, yang terletak di pertemuan Sungai Chari dan Sungai Logone, bersifat kosmopolitan, dengan populasi semasa melebihi 700,000 orang.

Chad mempunyai empat zon iklim. Zon Sahara paling utara mempunyai purata hujan kurang daripada 200 mm (7.9 in) setiap tahun. Populasi manusia yang jarang adalah sebahagian besarnya nomad, dengan beberapa ternakan, kebanyakannya ruminan kecil dan unta. Zon Sahelian tengah menerima hujan antara 200 dan 700 mm (7.9 dan 27.6 in) dan mempunyai tumbuh-tumbuhan dari padang rumput/renek hingga savana terbuka berduri. Zon selatan, sering dirujuk sebagai zon Sudan, menerima antara 700 dan 1,000 mm (27.6 dan 39.4 in), dengan savana hutan dan hutan luruh untuk tumbuh-tumbuhan. Hujan di zon Guinea, yang terletak di hujung barat daya Chad, berjulat antara 1,000 dan 1,200 mm (39.4 dan 47.2 in).

Bentuk muka bumi negara ini secara amnya rata, dengan ketinggian secara beransur-ansur meningkat apabila seseorang bergerak ke utara dan timur dari Tasik Chad. Titik tertinggi di Chad ialah Emi Koussi, gunung yang menjulang 3,100 m (10,171 ka) di utara Pergunungan Tibesti. Dataran Tinggi Ennedi dan dataran tinggi Ouaddaï di timur melengkapkan imej lembangan yang secara beransur-ansur landai, yang menurun ke arah Tasik Chad. Terdapat juga tanah tinggi tengah di kawasan Guera yang menjulang sehingga 1,500 m (4,921 ka).

Rujukan
-------

1. ↑  Leonard, Thomas M. (2005). *Encyclopedia of the Developing World*. Routledge. m/s. 311–312. ISBN 978-1-57958-388-0. Dicapai pada 12 September 2019.

Pautan luar
-----------

* flagPortal Chad

* 15°N 19°E﻿ / ﻿15°N 19°E﻿ / 15; 19Koordinat: 15°N 19°E﻿ / ﻿15°N 19°E﻿ / 15; 19 – title=Field Listing: Geographic Coordinates. Geo-links for Geography of Chad.
* Detailed map of Chad from www.izf.net
**Zubir Ali** (18 Oktober 1949 – 6 Mac 2009) merupakan seorang penyanyi lelaki Malaysia. Beliau ialah bekas vokalis kumpulan Harmoni yang terkenal dengan lagu hit mereka, "Penantian".

Kehidupan awal
--------------

Zabir Ali dilahirkan pada 18 Oktober 1949 di Alor Setar sebagai anak bongsu dalam kalangan 12 adik-beradik. Beliau pernah menjadi tukang azan di sebuah surau yang mana imamnya ialah bapa beliau sendiri. Beliau memasuki kelas peralihan di Maktab Mahmud, Alor Setar pada 1962.

Kematian
--------

Pada 27 Februari 2009, Zubir Ali dimasukkan ke Hospital Pakar Damansara, Petaling Jaya, Selangor bagi menjalani pembedahan pintasan jantung. Kira-kira seminggu kemudian pada 5 Mac, beliau mula berasa sakit lalu menghadapi tekanan darah yang rendah di keesokan harinya pada jam 6 pagi. Beliau meninggal dunia pada jam 10.30 pagi hari yang sama kerana kerumitan jantung. Jenazah beliau dibawa ke Masjid Seksyen 14 Petaling Jaya (Masjid Tun Abdul Aziz) lalu disembahyangi selepas solat Jumaat. Jenazah dikebumikan di Tanah Perkuburan Bukit Kiara, Bukit Kiara, Kuala Lumpur selepas solat Asar. Beliau meninggalkan seorang balu dan tiga orang anak.

Diskografi
----------

### Album studio

* *Penantian*

### Album kompilasi

* *Ikhlas* (1991)

Rujukan
-------

1. ↑  ITBM 2012, m/s. 253.
2. ↑  Bernama (6 Mac 2009). "Penyanyi Zubir Ali meninggal dunia". *Malaysiakini.com*. Diarkibkan daripada yang asal pada 16 Disember 2020. Dicapai pada 16 Disember 2020.

### Buku

* Rahimidin Zahari; Shamsudin Othman, penyunting (2012). *Pengakuan Penyair*. Kuala Lumpur: Institut Terjemahan Negara Malaysia. ISBN 978-983-068-880-0. OCLC 794272440.

Pautan luar
-----------

* Zubir Ali di Discogs
* Zubir Ali di AllMusic


|  |  |
| --- | --- |
| Ikon tunas | Rencana mengenai penyanyi ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana biografi berkaitan orang Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Tompizos dalam bahasa melayu bermaksud ulat bulu. Suku kaum dusun tompizos di katakan kebal daripada ulat bulu yang mengelilingi penempatan mereka. Penempatan asal etnik ini berada berhampiran dengan tugu Nunuk Ragang iaitu sebuah tempat yang dikenali sebagai Tompios. Lokasi ini kini terletak di jalan Ranau-Sandakan.

Identiti mereka boleh dibezakan dengan suku Kadazandusun lain menerusi sebutan dalam pertuturan, iaitu banyak menggunakan konsonan ‘dl’ yang menghasilkan letupan glotis di tepi lidah dan lelangit. Etnik ini kumpulan minoriti dengan anggaran antara 10,000 hingga 15,000 sahaja di Sabah. Kumpulan etnik ini kebanyakan boleh ditemui di lima kampung di Tongod iaitu Kampung Simpang Entilibon, Sanan, Linayukan, Maliau dan Namukon, manakala 20 kampung lagi di Keningau. Antaranya, Batu Lunguyan, Simpan Empat, Mandagan, Pekan Keningau, Kabatang Baru, Sinua serta Sinaron.

Suku kaum dusun tompizos mempunyai banyak pantang larang yang berkaitan dengan sawah padi, beras dan nasi.

Antara Kepercayaan masyarakat suku kaum dusun tompizos ialah bahawa mereka tidak boleh menyenduk nasi dalam periuk daripada bahagian tengah, sebaliknya dimulakan dari tepi, larangan memijak nasi dan tidak boleh meninggalkan walau sebutir pun nasi dalam pinggan kerana semangat padi. Pantang larang semasa berladang pula mencegah masyarakat suku kaum dusun tompizos daripada menjemur padi daripada tengah tetapi haruslah dimulakan dari tepi ladang.

Suku kaum dusun tompizos yang kini menjadi sebahagian daripada rumpun KDMR mempunyai pakaian tradisi yang unik. Pakaian tradisional mereka mempunyai timah yang berbentuk segitiga di belakang pakaian wanitanya yang mengikut kepercayaan suku kaum dusun tompizos digunakan untuk memanggil roh. Manakala pakaian tradisi lelaki pula mempunyai rantai yang terdiri daripada gigi binatang dan parang berukir.

Cara hidup berpindah randah masyarakat suku kaum dusun tompizos membawa etnik ini bertebaran sehingga ke daerah Keningau selepas kampung mereka dilanda penyakit berjangkit seperti kolera dan taun. Lamia Ladu, 57, wanita etnik suku kaum Dusun Tompizos yang menetap di Kampung Simpang Entilibon dan golongan orang orang tua etnik ini kini menjadi sumber penulisan dan pengetahuan generasi muda rakyat Sabah mengenai suku kaum mereka.

Etnik suku kaum dusun tompizos kini telah meninggalkan kebanyakan pantang larang adat istiadat lama suku kaum mereka seiring dengan perubahan masa.

  

*Sumber: Berita Harian*
**Sekolah Kebangsaan (LKTP) Maokil 2** atau nama ringkasnya *SK LKTP Maokil 2*, merupakan sebuah Sekolah kebangsaan yang terletak di Jalan Angsana, Felda Maokil.

Pada 2009, Sekolah Kebangsaan (LKTP) Maokil 2 memiliki 111 pelajar lelaki dan 133 pelajar perempuan, menjadikan jumlah keseluruhan murid seramai 244 orang. Ia mempunyai seramai 24 orang guru.2009

Bilangan murid pada Februari 2019 adalah seramai 167 orang murid yang terdiri dari Pra Sekolah, Tahun 1 hingga 6. Pada tahun 2023 terdapat peningkatan jumlah pelajar dimana pelajar perempuan seramai 89 orang dan menakala pelajar lelaki ialah 95 orang pelajar termasuk pelajar pra sekolah. Jumlah keseluruhan pelajar pada tahun 2023 adalah 184 orang. Penambahan pelajar ini menunjukkan perubahan yang baik menunjukkan penambahan penduduk di Felda Moakil.

Sejarah
-------

**TAHUN 2023:**

Guru Besar :En. Mohd Ibrahim Bin Sukarti

GPK 1  : En. Mohd.Aris bin Ahmad

GPK HEM  : En. Alias bin Bachok

GPK Kokurikulum: En. Norfaizal Bin Ahmad Baharudin

Pencapaian
----------

Alamat
------

Sekolah Kebangsaan (LKTP) Maokil 2
Jalan Angsana, Felda Maokil
85300, Labis
Johor, Malaysia
Telefon = 6079191652
Fax = 6079191652

Pautan luar
-----------

*
**Azmy@Jimmy Shanley Norjahan Saleh** atau lebih dikenali sebagai *Jimmy Shanley* merupakan berdarah kacukan Melayu-Australia. Dilahirkan pada 13 Julai 1980 di Ipoh, Perak. Beliau mula dikenali setelah mengacarakan program *Trek Selebriti* dan *Akademi Fantasia* musim kelapan pada tahun 2010 bersama Sarimah Ibrahim.

Biografi
--------

Beliau mendapat pendidikan Chartered Institute of Transport United Kingdom (Business Administration), merupakan penyanyi, pengacara dan akauntan.

Pernah menganggotai kumpulan Trez sebelum dipanggil untuk ujibakat pengacara, tiga hari sebelum menduduki peperiksaan. Diberi tanggungjawab mengendalikan rancangan Trek Selebiriti sehingga 53 episod, dan juga bertugas sebagai akauntan.

Perkahwinan dan rentetannya
---------------------------

Jimmy dan Nursuhaila Eliani Datuk Suhaimy telah mendirikan rumah tangga pada 1 Oktober 2010 di kediaman keluarga perempuan di Sunway Rahman Putera, Sungai Buloh. Mas kahwin sebanyak RM31,186 yang diambil bersempena tarikh lahir Nursuhaila pada 31 Januari 1986. Kedua-dua mereka mula tinggal berasingan sejak 21 Oktober 2010, iaitu 20 hari selepas bernikah. Selepas berkahwin, mereka menetap sekejap di Putra Heights, Subang Jaya. Selepas berkahwin mereka berbulan madu di Koh Samui, Thailand. Hasil perkahwinan itum mereka mendapat anak perempuan bernama Zahrah Shanley.

Jimmy memfailkan perintah kembali taat terhadap isterinya pada 3 Januari 2011 diikuti permohonan nusyuz pada 27 Januari 2011 di Mahkamah Rendah Syariah Shah Alam. Prosiding di hadapan Hakim Syarie, Saharudin Selamat. 
 Jimmy Shanley menafikan cuba menyindir ibu mertuanya, usahawan Datin Muniroh Kassim dalam episod terbaru drama bersiri Tanah Kubur yang ditayangkan di Astro Oasis. Watak gigolo dan 'Datin Iroh' itu mengikut skrip yang dihasilkan syarikat produksi Opera Klasik Sdn Bhd, Rashid Sibir.

  

Pada Oktober 2012, akhirnya mereka berdua bercerai secara khuluk (tebus talak) sebanyak RM1 di Mahkamah Rendah Syariah Subang. Mereka berdua setuju bercerai talak satu bain sughro (talak yang tidak boleh rujuk kembali kepada perkahwinan asal melainkan dengan pernikahan yang baharu walaupun isterinya dalam idah) di hadapan Hakim Syarie Abd Halim Abu Samah. Nursuhaila selaku plaintif bersetuju menggugurkan hak tuntutan nafkah edah, mutaah, tertunggak serta hutang. Tuntutan hadanah iaitu hak jagaan anak yang difailkan Jimmy di Mahkamah Tinggi Syariah Shah alam akan diteruskan untuk perbicaraan.Anak perempuan pasangan itu, Zahrah Rania Shanley yang kini berusia setahun berada di bawah jagaan ibunya, namun Jimmy diberikan hak untuk melawat bila-bila masa.

Filemografi
-----------

### Televisyen

* *Trek Selebriti*
* *Akademi Fantasia*
* *Go Shop*
* *Wow Shop*

### Radio

* Era

Rujukan
-------

1. ↑  Enggan Tidur Sama Ketika Bulan Madu, Jimmy Shanley Mengaku Tampar Isteri
2. ↑  Jimmy Shanley Terkejut Isteri Berbohong Buat Kenyataan
3. ↑  Jimmy Shanley Nafi Sindir Ibu Mertua Dalam 'Tanah Kubur'
4. ↑  Jimmy Shanley, Suhaila sah cerai tebus talak RM1

Pautan luar
-----------

* Jimmy Shanley Diarkibkan 2012-06-07 di Wayback Machine Profil di murai
Saitama TVSaitama TV
**Televisyen Saitama** (*Television Saitama Co. Ltd.*) (株式会社テレビ埼玉, *Kabushiki-gaisha Terebi Saitama*) disingkat sebagai **TVS**, berniaga sebagai **Teletama** (テレ玉, *Teretama*) merupakan sebuah syarikat televisyen komersil daratan percuma beribu pejabat di Urawa, Bandaraya Saitama, Prefektur Saitama, Jepun. 

Teletama merupakan sebuah stesen televisyen daratan persendirian, maka stesennya tidak berada di bawah mana-mana rangkaian-rangkaian negara utama yang bertempat di Tokyo dan Osaka. Stesennya adalah ahli kepada Persatuan Stesen Televisyen Persendirian Jepun *(Japanese Association of Independent Television Stations, JAITS)* dan berkerjasama menghasilkan, bertukar-tukar program dan menjual peluang pengiklanan dengan ahli-ahli lain.

Data
----

* Callsign: JOUS-TV (analog), JOUS-DTV (digital)
* Saluran: Saluran 38 (analog), saluran 32 (digital)
* Hantaran oleh: *Hiranohara Transmitting Station*, Sakura-ku, Saitama dan stesen siaran yang lain.

Sejarah
-------

* 1 April 1979: Penyiaran secara analog bermula secara rasmi.
* 1 Disember 2005: Penyiaran secara digital bermula secara rasmi.
* 1 April 2006: Mula menggunakan nama "Teletama".

Pautan luar
-----------

* (Jepun) Laman web rasmi Diarkibkan 2005-04-01 di Wayback Machine

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
DUN N14 Rawang ialah kawasan pilihan raya bagi Dewan Negeri Selangor yang berada di bawah parlimen Selayang (kawasan persekutuan). DUN ini tertubuh pada tahun 1984. Sebelum ini kawasan Rawang berada di bawah DUN Kuang (kawasan negeri).

Penyandang DUN ini ialah Yang Berhormat Tuan Chua Wei Kiat dari PH-PKR.

Sejarah Kawasan
---------------

Sejarah Wakil Rakyat
--------------------

| ADUN Rawang |
| --- |
| Penggal | Tahun | Ahli | Parti | Wakil |
| Ke-12 | 2008-2013 | Gan Pei Nei | PKR | Kerajaan |
| Ke-13 | 2013-2018 |
| Ke-14 | 2018-2023 | Chua Wei Kiat | PH-PKR |
| Ke-15 | 2023-kini |

Keputusan Pilihan Raya
----------------------

Chua Wei Kiat (PH - PKR) 64.9% (29,946)
Chan Wun Hoong (BN - MCA) 13.2% (6,086)
Kong Tuck Wah (PAS) 4.9% (2,259)
Azman Mohd Noor (IND) 1.4% (644)
Majority: 23,860
Voter Turnout: 39,481 (85.6%)

Pentadbiran dan Kemudahan
-------------------------

DUN Rawang berada di bawah pentadbiran tanah daerah Gombak dan mukim Rawang. Kawasan lain yang ada di bawah mukim Rawang ialah di DUN Kuang (kawasan negeri). 

### Mukim

DUN ini berada di bawah mukim Rawang. Kawasan lain di mukim Rawang berada di DUN Rawang (kawasan negeri)

### Pihak Berkuasa Tempatan

Kerajaan tempatan dalam DUN ini ialah Majlis Perbandaran Selayang.

### Pihak Berkuasa Tempatan

Majlis Perbandaran Selayang

* Zon 17
* Zon 16

### Kemudahan Awam

Rujukan
-------

1. ↑  "Electoral Roll for the 14th Malaysian General Election Updated as of 10 April 2018" (PDF). Election Commission of Malaysia. 2018-04-16. m/s. 12. Diarkibkan daripada yang asal (PDF) pada 2018-04-25. Dicapai pada 2018-04-25.
Kajang ialah kawasan pilihan raya bagi Dewan Negeri Selangor. DUN ini berada di bawah Parlimen Hulu Langat (kawasan persekutuan). 

Penyandang DUN ini ialah Yang Berhormat Hee Loy Sian dari PH-PKR. Beliau adalah ahli Majlis Mesyuarat Kerajaan Negeri Selangor (EXCO) memegang portfolio Pengerusi Jawatankuasa Tetap Alam Sekitar, Teknologi Hijau, Sains, Teknologi Dan Inovasi (STI) dan Hal Ehwal Pengguna. Sebelum ini, beliau adalah penyandang parlimen Petaling Jaya (kawasan persekutuan) selama dua penggal (2008-2018).

Sejarah Kawasan
---------------

Sejarah Wakil Rakyat
--------------------

| ADUN Kajang |
| --- |
| Penggal | Tahun | Ahli | Parti | Wakil |
| Ke-12 | 2008-2013 | Lim Kin Sin | PKR | Kerajaan |
| Ke-13 | 2013-2014 | Lee Chin Cheh |
| 2014-2018 | Wan Azizah Wan Ismail |
| Ke-14 | 2018-2023 | Hee Loy Sian | PH-PKR |
| Ke-15 | 2023-kini | David Cheong |

Keputusan Pilihan Raya
----------------------

Pentadbiran dan Kemudahan
-------------------------

Daerah bagi DUN ini ialah Hulu Langat,Selangor.

### Mukim

Mukim Kajang adalah mukim bagi DUN ini. Kawasan lain di dalam mukim Kajang adalah di DUN Sungai Ramal (kawasan negeri).

### Pihak Berkuasa Tempatan

Kerajaan Tempatan DUN ini ialah Majlis Perbandaran Kajang (MPKj)

Rujukan
-------
Penduduk asli Semenanjung Arab, ramai orang Qatar (Arab: قطرينcode: ar is deprecated ) berasal dari beberapa suku Arab yang berhijrah yang datang ke Qatar pada abad ke-18 dari kebanyakan kawasan jiran Nejd dan Al-Hasa. Ada yang berketurunan suku 
Oman. Qatar mempunyai kira-kira 2.6 juta penduduk pada awal 2017, sebahagian besar daripada mereka (kira-kira 92%) tinggal di Doha, ibu negara. Pekerja asing berjumlah kira-kira 88% daripada populasi, yang terbesar terdiri daripada orang Asia Selatan, dengan mereka dari India sahaja dianggarkan sekitar 700,000. Rakyat Mesir dan Filipina ialah kumpulan pendatang bukan Asia Selatan terbesar di Qatar. Layanan pekerja asing ini telah dikritik hebat dengan syarat yang dicadangkan sebagai perhambaan moden. Bagaimanapun, Pertubuhan Buruh Antarabangsa menerbitkan laporan pada November 2022 yang mengandungi pelbagai pembaharuan oleh Qatar untuk pekerja asingnya. Pembaharuan termasuk penubuhan gaji minimum, peraturan perlindungan gaji, akses yang lebih baik untuk pekerja kepada keadilan, dsb. Ia termasuk data daripada kemajuan 4 tahun terakhir dalam keadaan pekerja Qatar. Laporan itu juga mendedahkan bahawa kebebasan untuk menukar pekerjaan telah dimulakan, pelaksanaan keselamatan dan kesihatan pekerjaan & pemeriksaan buruh, dan juga usaha yang diperlukan dari pihak negara.

Islam adalah agama rasmi, dan perundangan Islam adalah asas sistem perundangan Qatar. Agama minoriti yang penting ialah Hindu kerana sejumlah besar pekerja asing Qatar yang datang dari India.

Bahasa Arab adalah bahasa rasmi dan bahasa Inggeris adalah lingua franca perniagaan. Hindi-Urdu dan Benggali adalah antara bahasa yang paling banyak digunakan oleh pekerja asing. Pendidikan di Qatar adalah wajib dan percuma untuk semua warganegara berumur 6–16 tahun. Negara ini mempunyai kadar celik huruf yang semakin tinggi.

Rujukan
-------

1. ↑  
"Ministry of Development Planning and Statistics". Dicapai pada 7 Februari 2017.
2. ↑  
"Population of Qatar by nationality – 2017 report". Dicapai pada 7 Februari 2017.
3. ↑  "Four years of labour reforms in Qatar". *www.ilo.org* (dalam bahasa Inggeris). 1 November 2022. Dicapai pada 11 November 2022.
4. ↑  
"Qatar Tourist Guide". Dicapai pada 15 Februari 2012.

Bacaan lanjut
-------------

* flagPortal Qatar

* Ferdinand, Klaus (1993). Ida Nicolaisen (penyunting). *Bedouins of Qatar*. London: Thames and Hudson. ISBN 9780500015735. OCLC 990430539.
|  |
| --- |
| Sebahagian siri Politik |
| Eksekutif |
| Ketua negara |
| 
* Raja
* Pemimpin agung
* Presiden
* Presiden Majlis Mesyuarat Negeri

 |
| Pemerintahan |
| * **Ketua pemerintahan**
 |
| * **Kabinet**Pembentukan pemerintahanTanggungjawab bersama menteri
 |
| * **Kementerian**
 |
| * **Lain-lain**
 |
| 
Sistem |
| * Beraja (Berperlembagaan)
* Republik (Berparlimen, Berperlembagaan)
* Berpengarah
* Berparlimen (Westminster)
* Separa berparlimen (*simul simul*)
* Berpresiden
* Separa presiden (Bersekedudukan)
 |
| 
Senarai |
| * Pemerintahan negara
* Ketua negara dan pemerintahan
 |
| Portal Politik |
| * l
* b
* s
 |

**Presiden** ialah jawatan yang dipegang oleh kebanyakan ketua-ketua organisasi, syarikat, universiti, dan juga negara. Perkataan *presiden* ialah pinjaman bahasa Inggeris, *president* yang merupakan pinjaman daripada bahasa Latin *prae-* "sebelum" dan *sedere* "menduduki") atau orang yang menduduki tempat tertinggi sebagai ketua. Pada asalnya, terma ini merujuk kepada pegawai yang mengetuai upacara atau mesyuarat (misalnya Pengerusi); tetapi hari ini ia merujuk kepada pegawai berkuasa eksekutif.

Selain itu, **Presiden** ialah pangkat bagi ketua negara sebuah negara republik, yang dipilih oleh rakyat, dipilih oleh penggubal undang-undang atau kolej pilihanraya khas. Ramai diktator kerap mengambil pangkat Presiden.

Sejarah moden
-------------

Pada asalnya, jawatan ini merujuk kepada pengerusi sebuah jawatankuasa atau badan berkanun *governing body* di Britain. Kemudian, ia digunakan oleh pemimpin politik. Contoh-contoh awal termasuklah Universiti-universiti Oxford dan Cambridge (sejak 1464); Presiden pengasas "*the Royal Society*" William Brouncker pada 1660; ketua-ketua koloni British (pada asalnya di Virginia pada 1608); dan ketua pegawai eksekutif bank (sejak 1781). 

Terma ini telah diguna pakai sebagai gelaran bagi "pegawai berkuasa Kongres Kontinental" pada 1774, bilamana George Washington telah dilantik sebagai Presiden AS yang pertama. 

Apabila negara-negara lain mengikuti jejak langkah Revolusi Amerika, lalu menumbangkan monarki mereka, ketua negara republik yang baru telah diberi gelaran Presiden. Presiden Eropah yang pertama ialah Presiden Perancis, sebuah jawatan yang direka sewaktu Republik Perancis Kedua pada 1848. Semasa bermulanya Republik Perancis Pertama, eksekutif yang berasingan tidak wujud dan hanya terdapat lima orang Pengarah Perancis dan kemudian kerajaannya telah mengguna pakai sistem Republik Rom kuno dengan melantik tiga orang konsul sebagai ketua negara.

Pada hari ini, kebanyakan republik mempunyai Presiden sebagai Ketua Negara.
Posisi penjaga tapak pertama.
**Penjaga tapak pertama**, (bahasa Inggeris: ***first baseman***code: en is deprecated ) dipendekkan kepada **1B**, ialah pemain bagi sukan besbol atau sofbol yang mengambil posisi di tapak pertama (*first base*). Pemukul mesti berlari mendapatkan satu daripada empat tapak untuk mendapatkan mata (*run*). Penjaga tapak pertama bertanggungjawab untuk tiap-tiap permainan di tapak tersebut.

Dikenali juga sebagai **first sacker** atau **cornerman**, penjaga tapak pertama kebiasaannya pemain yang tinggi dan melontarkan bola menggunakan tangan kiri di samping memiliki fleksibiliti yang baik dan refleks pantas. Fleksibiliti diperlukan kerana penjaga tapak pertama akan menerima balingan daripada penjaga kawasan dalam (*infielder*) lain, catcher dan pelempar (*pitcher*) sekiranya berlaku permainan *ground ball*. Bagi mematikan pemukul dari pasukan lawan, penjaga tapak pertama mesti dapat menangkap bola sebelum pemukul dapat memijak tapak pertama.

Dewan Kemahsyuran
-----------------

* Cap Anson
* Jeff Bagwell
* Jake Beckley
* Jim Bottomley
* Dan Brouthers
* Orlando Cepeda
* Frank Chance
* Roger Connor
* Jimmie Foxx
* Lou Gehrig
* Hank Greenberg
* Gil Hodges
* George Kelly
* Harmon Killebrew
* Buck Leonard
* Willie McCovey
* Fred McGriff (bakal disenaraikan pada Ogos 2023)
* Johnny Mize
* Eddie Murray
* Tony Pérez
* George Sisler
* Mule Suttles
* Ben Taylor
* Bill Terry
* Frank Thomas
* Jim Thome